Jelasin soal Tembok Hadrian  dalam bahasa melayu dong

Tembok Hadrian (bahasa Latin: Vallum Hadriani, ) merupakan suatu tembok pertahanan yang dibina merentasi pulau Great Britain pada zaman Maharaja Hadrianus (nama Inggerisnya: Hadrian) dengan tujuan untuk menyekat serangan orang-orang Celt terhadap kawasan selatan pulau yang dikuasai Empayar Rom selain sebagai penanda sempadan Empayar. Ia menjangkau dari tebing Sungai Tyne di pesisiran Laut Utara England sampailah ke muara Solway (Solway Firth) berdekatan Bowness-on-Solway di pesisiran Laut Ireland.

Tembok ini sangat dikenali kerana kekuatannya yang mampu menjadikan ia paling terpelihara secara fizikal dan paling jelas kelihatan hari ini. Tambahan kepada kegunaannya sebagai kubu pertahanan, ia dipercayai bahawa pintu pagar tembok juga digunakan sebagai pos kastam bagi memudahkan cukai perdagangan.

Sebahagian besar tembok masih wujud, terutamanya dibahagian tengah, dan kebanyakan tembok tersebut boleh disusur dengan berjalan kaki. Ia merupakan tumpuan pelancong paling popular di Utara England, di mana ia sering kali dikenali hanya sebagai Tembok Rom. Ia dijadikan Tapak Warisan Dunia UNESCO pada 1987. English Heritage, organisasi kerajaan yang mengendalikan persekitaran bersejarah di England, menggambarkan binaan ini sebagai "monumen paling penting didirikan tamadun Rom di Britain".